Bjørn Opsahl

Bjørn Aaneby Opsahl (1968–2025) var en norsk fotograf, regissør og fotolærer fra Oslo. Opsahl debuterte som kunstner med utstillingen «Deadscapes» i 2005 på Henie Onstad Kunstsenter, og fulgte opp med «Ask the Dust» på Stenersenmuseet i 2009.

Opsahl var også kjent som fotograf og dommer i Top Model Norge (sesong 4 & 5, alle episoder) og som fotograf og dommer i Sweden's next Top Model (sesong 4, episode 10). Han var også dommer og fotograf for alle episoder av Norges Miss Universe i 2005.

Etter flytting til Los Angeles i 2008, medvirket han i tatoveringskunstneren Kat Von Ds tv-show LA Ink (sesong 3, episode 13). 

Opsahl underviste i fotografi, film og regi på Bilder Nordic School of Photography i Oslo, og holdt en rekke workshops og foredrag landet rundt fra 2005, med over 1000 deltakere. Han underviste også i fotografi på Elvebakken VGS og Westerdals.

I 2011 startet Bjørn Opsahl samarbeidet med talkshowet Skavlan, et samarbeid som ble avsluttet høsten 2015 med bok og utstillinger i Oslo og Stockholm. Opsahl portretterte Skavlans gjester backstage, og jobbet med blant andre Lionel Richie, Adele, Jared Leto, Sir Ben Kingsley, Kevin Costner, Dave Grohl, Taylor Swift og Justin Bieber.

Han arbeidet også som regissør innen reklamefilm og musikkvideoer. Han lagde musikkvideoer for blant andre Monica Heldal, Donkeyboy, Marie Munroe, Marion Ravn og Linnea Dale.

 Utstillinger 
 Solo 
 1995: Björk – Venice/Stockholm – Barbeint, Oslo
 2005: Deadscapes – Henie Onstad Kunstsenter, Bærum
 2009: Ask the Dust – Stenersenmuseet, Oslo
 2012: Black Eye – Nordic Light International Festival of Photography, Kristiansund
 2015: Seigmen 1992-2014 – Popsenteret, Oslo

 Kollektivt 
 1996: Trikkehallene i Oslo – Tinagent's Arena 18:39
 1998: Kuba i Oslo – Tinagent's Arena 1998
 1998: Henie Onstad Kunstsenter – Christo Hommage
 2002: Havnehallene, Oslo – KORK, 53 musikere møter 53 fotografer
 2002: Quart-festivalen: - Opsahl/Leardini
 2003: T-banen, Oslo – Undereksponert

 Referanser 

 Eksterne lenker 
 Hjemmeside
 Blogg

Kategori:Norske fotografer
Kategori:Norske regissører
Kategori:Personer fra Oslo